Προστασία Γενετικών Δεδομένων- Ιατρικό Απόρρητο
Creators: name: Ενεχηλίδου, Μαρία Γεωργίου
Publisher: name: Aristotle University of Thessaloniki
Year: 2018
Subjects: Βιοηθική
Γενετικά δεδομένα
Ιατρικό απόρρητο
Bioethics
Genetic Data
Medical Confidentiality

description: Η δυνατότητα συλλογής και χρήσης προσωπικών πληροφοριών εγκυμονεί κινδύνους για τα ανθρώπινα δικαιώµατα και τις θεµελιώδεις ελευθερίες, καθώς η γνώση και η καταγραφή των γενετικών δεδοµένων του ατόµου, είναι δυνατόν µέσω των υπολογιστών και του διαδικτύου να φτάσει στα χέρια αγνώστων αποδεκτών και να χρησιμοποιηθεί ποικιλοτρόπως, ιδιαίτερα αν ληφθεί υπόψη η συνεχώς αυξανόμενη διασυνοριακή ροή των γενετικών δεδομένων που υπόκεινται σε ηλεκτρονική επεξεργασία. Η γενετική πληροφορία είναι µοναδική για τον καθένα και µπορεί να συλλεχθεί ακόμη και εν αγνοία του ενδιαφεροµένου από µία και µόνο τρίχα ή έκκριση. Είναι ικανή µάλιστα να φανερώσει όχι µόνο µια ασθένεια αλλά και µια προδιάθεση για ασθένεια και ίσως στο µέλλον το σύνολο των ατοµικών ιδιοτήτων. Η γνωστοποίηση των δεδοµένων που προκύπτουν από τις γενετικές εξετάσεις µπορεί να οδηγήσει σε κατηγοριοποίηση των ανθρώπων έως και στον στιγµατισµό και τον κοινωνικό αποκλεισµό τους. Τα γενετικά δεδοµένα παρέχουν πολύ προσωπικές πληροφορίες του ατόµου όπως είναι η κληρονοµικότητα, η ύπαρξη ή η προδιάθεση ασθένειας και γι΄αυτό το λόγο χρήζουν ιδιαίτερης αντιµετώπισης από το δίκαιο. Για τους ως άνω λόγους κρίνεται απαραίτητη η διασφάλισή των γενετικών δεδομένων µέσω της τήρηση βασικών αρχών κατά τη συλλογή και επεξεργασία τους, όπως είναι η αρχή της συναίνεσης ύστερα από προηγούµενη ενηµέρωση. Η συλλογή και επεξεργασία θα πρέπει να επιτρέπεται αποκλειστικά και μόνο για λόγους δηµοσίου συµφέροντος, (δηµόσια ασφάλεια, υγεία και προαγωγή της επιστηµονικής έρευνας). Ο νέος κανονισμός που θα τεθεί σε εφαρμογή από τις 25 Μαΐου του έτους 2018, διασφαλίζει υψηλό επίπεδο εναρμόνισης (άμεση εφαρμογή στα κράτη-μέλη), αφήνοντας ταυτόχρονα περιθώρια χειρισμών στα κράτη-μέλη, όπου και όταν αυτό κρίνεται απαραίτητο. Επιπρόσθετα, στις μέρες μας, παρατηρείται διεθνώς μια τάση συρρίκνωσης των ιατρικών απορρήτων. Η άλλοτε υποχρέωση του ιατρού να μην αποκαλύπτει γραπτά, προφορικά, σιωπηρά, ή με συναίνεση, όσες πληροφορίες του απεκαλύφθησαν είτε κατά την παροχή ιατρικών υπηρεσιών ή επ’ ευκαιρία αυτών, είτε υπέπεσαν στην αντίληψή του κατά την άσκηση του λειτουργήματός του και αποτέλεσαν επί σειρά ετών παραδοσιακές αρχές της άσκησης της ιατρικής, σήμερα εμφανίζεται περιορισμένη. Το ιατρικό απόρρητο βάλλεται παγκοσμίως από τους φορείς κοινωνικής ασφάλισης, τις φορολογικές αρχές, τις ιδιωτικές ασφαλιστικές εταιρείες, αλλά και τα Μ.Μ.Ε., στα οποία προβάλλονται συχνά περιπτώσεις ασθενών με καταφανή παραβίαση της αξιώσεώς τους για προστασία του ιατρικού τους απορρήτου. Επομένως, αποτελεί βασική και πρωταρχική υποχρέωση του ιατρού κατά την άσκηση του λειτουργήματός του, η εχεμύθεια και πιο συγκεκριμένα η διαφύλαξη του απορρήτου χαρακτήρα καθώς και όλων εκείνων των στοιχείων που λόγω της ιδιότητας του θα περιέλθουν σε γνώση του και θα αφορούν τον ασθενή και ειδικότερα την υγεία του. Στη σύγχρονη θεωρία του ιατρικού δικαίου, δεν αμφισβητείται ότι η ιατρική ευθύνη μπορεί να πηγάζει από αθέτηση συμβατικών υποχρεώσεων που συνδέουν ιατρό και ασθενή από οποιαδήποτε αδικοπραξία ή από προσβολή της προσωπικότητας. Όμως η ιατρική επιστήμη κινείται μεταξύ κανόνων και ηθικών επιταγών που καθορίζουν τα όρια του επιτρεπτού της επέμβασης του ανθρώπου στη ζωή και την υγεία άλλου ανθρώπου.
description: The ability to collect and use personal information poses a risk to human rights and fundamental freedoms as knowledge and recording of the genetic data of the individual can be accessed through computers and the internet in the hands of unknown recipients and used in a variety of ways, taking into account the ever increasing cross-border flow of genetic data subject to electronic processing. Genetic information is unique to everyone and can even be collected without the knowledge of the person concerned by a single hair or secretion. It is able to reveal not only an illness, but also a predisposition for illness and perhaps in the future all the individual properties. The disclosure of data resulting from genetic testing can lead to a categorization of people up to their stigmatization and social exclusion. Genetic data provide very personal information to the individual, such as heredity, the existence or the predisposition of illness, and therefore require particular attention from the law. For these reasons, it is necessary to ensure that genetic data are safeguarded by observing basic principles in their collection and processing, such as the principle of consensus following prior information. Collection and processing should be allowed only for reasons of public interest (public safety, health and the promotion of scientific research). The new regulation, to be implemented from 25 May 2018, ensures a high level of harmonization (direct application in the European Member States), while leaving room for maneuver in the Member States, where and when it is deemed necessary. Additionally, nowadays, there is an international tendency to shrink medical confidentiality. Additionally, nowadays, there is an international tendency to shrink medical confidentiality. The former obligation on the doctor not to disclose in writing, verbally, implicitly or by consensus what information has been revealed to him either in the course of providing medical services or in connection therewith, or has come to his knowledge in the course of his duties and has been for a number of years traditional principles of medical practice, today appears to be limited. Medical privacy is being hit by social security institutions, tax authorities, private insurance companies, and the media, which often show patients with a flagrant violation of their claim to protect their medical confidentiality. It is therefore a basic and primary duty of the practitioner in the exercise of his function, the confidentiality and, more specifically, the preservation of the confidentiality and of all the elements which due to his/her status will be brought to his/her knowledge and will concern the patient, his health. In the modern theory of medical law, it is not disputed that medical responsibility may stem from breach of contractual obligations that link a physician and a patient to any tort or personality offense. But medical science moves between rules and moral checks that determine the limits of the permissible human intervention in the life and health of another person.